Josef Strassolt

Josef di Strassolt (atôr dal 1520 - forsit tal 1597) fo un poete furlan.

Vite
Si crôt che al sedi nassût atôr da 1520, par vie che tal 1542 al somearès che al fos za fûr di pupil. Al fo predi prin a Strassolt e po ancje a Aquilee. Al è sigûr che al jere ancjemò vîf tal 1578 e si pense, ma cence jessi cierts, che al sedi muart tal 1597.

Poesie
I viers dal Strassolt, che a son par furlan, a son ducj d'amôr e dedicâts a une cierte done Sefe Lovarie, che ducj j van daûr e che Josef no lu calcule par nuie. Il stîl zigzete tra dôs manieris diviersis: di une bande al imite Petrarche, cui lamieçs tipics di chê volte, cirint di fâ poesie ae mode in marilenghe; di chê altre, invezit di meti sù metafuris preseosis e lambicadis e di scrutinâ i torments amorôs, al à miôr lâ sul concret, cun inmagins e peraulis fuartis e direts (nuie a ce fâ cui viers svolâts di Petrarche; par esempli, Miei è, o Sef, cu vadis mo’ a cïâ). Cussì e ven fûr une poesie aristocratiche che però si vise ben di tornâle a menâ dispes cui pîts par tiere.

Bibliografie
 B. Chiurlo, A. Ciceri, Antologia della letteratura friulana, Tumieç, Aquileia, 1976
 G. Pillinini, Storie de leterature furlane, Udin, Ribis, 1982

Leams esternis
 Strassoldo (di) Giuseppe, dizionariobiograficodeifriulani.it
 Strassoldo Gioseffo di, friul.net

Strassolt, Josef di
Strassolt, Josef di